《三椽休斧陈开祖有诗次韵》
宋代·林季仲

经营草舍得能难，甫及斜川八九间。
傍砌更移墙后竹，钩帘独盼雨余山。
月投窗隙如相觅，云过檐端却复还。
长忆少陵规画远，要令寒士总欢颜。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。